De la Dan Diaconescu la George Simion: De ce cred oamenii promisiunile electorale fanteziste ale AUR. ”Mai rămâne să promită că fiecare român va primi 100.000 de euro”
Mass-media și opinia publică au comentat zilele acestea cozile de la sediul de campanie al AUR pentru semnarea „contractului” cu liderul AUR, George Simion, pentru deja renumitele apartamente la 35.000 de euro. Promisiunea, pe cât de fantezistă este, răspunde totuși la o problemă importantă în societatea românească, în special în rândul tinerilor, și anume criza locuirii.